Tässä Jerusalem uutiset ja Pekka Sartola. Hyvää lauantai-iltaa.
Uutisaiheitamme tänään;
Iran ja Saudi-Arabia ovat sopineet diplomaattisuhteiden palauttamisesta -
Pekingissä, Kiinassa käytyjen neuvottelujen tuloksena, -
uutisoi Iranin valtionmedia.
Se merkitsee kummankin valtion suurlähetystöjen avaamista -
kahden kuukauden kuluessa.
Iranin ja Saudi-Arabian tiedotusvälineet kertoivat, -
että maiden antamissa lausunnossa korostettiin myös -
suvereniteetin kunnioittamista, -
joka samalla välttää toistensa sisäisiin asioihin puuttumista.
Saudi-Arabian valtion uutistoimisto kertoi, että samalla sovittiin -
12 vuotta sitten allekirjoitetun turvallisuusyhteistyösopimuksen, -
sekä toisen aikaisemman kauppaa, taloutta ja investointeja koskevan -
sopimuksen aktivoimisesta.
Iranin turvallisuusviranomainen Ali Shamkhani allekirjoitti sopimuksen -
Saudi-Arabian kansallisen turvallisuuden neuvonantajan -
Musaed bin Mohammed Al-Aibanin kanssa.
Molemmat ylistivät erityisesti Kiinaa sen roolista -
tässä uudessa lähentymisessä. Näin Iranin Nour Newsin mukaan.
Israelin hallintoa lähellä olevat lähteet syyttävät -
Joe Bidenin sekä Bennett-Lapidin hallituksen heikkoutta -
Saudi-Arabian ja Iranin välisen sopimuksen syntymisestä.
Kysymys oli tuolloin Amerikan ja Israelin hallitusten heikkoudesta, -
jonka seurauksena Saudi-Arabia kääntyi Kiinan puoleen, -
joka toimi vastapainona Yhdysvalloille ja auttoi välittämään sopimuksen.
Näin kertoi korkea israelilainen virkamies toimittajille, -
jotka olivat mukana Netanjahun seurueessa Italiassa.
Pääministeri Netanjahu antoi harvinaisen haastattelun -
uutistoimisto Iran Internationalille, -
joka ilmoitti kopioivansa sen farsin kielelle ja lähettävänsä sen -
iranilaisten mediakanavien kautta Iranin kansalle.
Netanjahun viesti oli, että ennemmin tai myöhemmin puhkeaa ydinsota, -
jos maailma ei estä Teherania hankkimasta ydinaseita.
Jos Iran saa ydinaseen, tämä on ongelma, jonka kohtaamme kaikki.
Se muuttaa maailman hän sanoi -
englanninkielisessä haastattelussa Iran Internationalille.
"Ydinaseistettu Iran aiheuttaa jättimäisen varustelukierteen, -
kun muut hallinnot, jotka ymmärtävät Iranin ydinvaaran, -
alkavat kiireen vilkkaa aseistautua." Netanyahu sanoi.
Samalla hän kehotti kansainvälisiä foorumeita tekemään kaikkensa -
vastustaessaan Iranin ydinasepyrkimyksiä.
Netanjahun viesti oli myös niille, jotka sanovat, -
että jos teemme jotain Irania vastaan, seurauksena on sota.
"Heille sanon, että jos emme tee mitään, seurauksena on myös sota, -
jopa ydinasesota."
Iranin ydinohjelma on nyt vaaravyöhykkeellä, hän sanoi -
ja lisäsi, että Israelin toimet ovat viivästyttäneet niitä 10 vuodella, -
mutta nyt ohjelma taas etenee.
Kansainvälisen yhteisön on välitettävä vahva yhteinen viesti Iranille, -
Netanjahu sanoi. Hän jatkoi edelleen toteamalla: -
"Meidän on kerrottava heille, että jos he ylittävät ydinkynnyksen, -
emme voi hyväksyä sitä, on olemassa raja, jota et voi ylittää, -
ja jos ylität, siitä on maksettava hinta."
Miten, jo pitkään ilmassa ollut rauha ja diplomaattiset tunnustukset -
Saudi-Arabian ja Israelin välillä kehittyvät, riippuu ensi-sijaisesti -
Yhdysvaltojen roolista toimia niiden välittäjänä, -
kertoi yhdysvaltalainen media Wall Street Journal -
viime viikolla julkaisemassaan raportissa.
Yksi tämän sopimuksen esteistä on Saudi-Arabian vaatimus -
sekä maansa siviiliydinohjelman kehittämisestä -
että Yhdysvaltojen antamista turvallisuustakuista.
Wall Street Journalin mukaan useat Yhdysvaltain kongressin lainsäätäjät -
vastustavat kuitenkin tällaisia vaatimuksia.
Italialainen sanomalehti La Republica kysyi pääministeri Netanjahulta, -
sisältyisivätkö nämä saudien vaatimukset ehtoina -
ns. Aabrahamin sopimuksiin.
Hän vastasi vain, että suhteet kehittyvät koko ajan ja että -
muut seuraavat perässä, heti kun Saudi-Arabian liittyminen on valmis.
Mutta sen on oltava Saudi-Arabian valinta, hän lisäsi.
Yhdysvaltain entinen Israelin-suurlähettiläs -
Daniel Shapiro sanoi, että se olisi erittäin vaikea Gordionin solmu leikata,
koska Yhdysvaltain presidentti Joe Biden on riidellyt -
Saudi-Arabian kanssa öljyn hinnasta, Venäjän hyökkäyksestä Ukrainaan, -
sekä myös Jemenin sodasta.
Normalisointi Saudi-Arabian ja Israelin välillä voisi rohkaista -
muita arabi- ja muslimimaita seuraamaan ja nopeuttamaan -
Yhdysvaltojen johtamia pyrkimyksiä luoda alueellinen sotilasliitto -
Irania vastaan, La Republican raportissa mainitaan.
Saudi-Arabia on todennut, että rauha Israelin kanssa -
voi olla mahdollista vasta, kun palestiinalaiset ja israelilaiset -
pääsevät kahden valtion ratkaisuun.
Tuleva sopimus Saudi-Arabian ja Iranin suhteissa -
ei liity mitenkään näihin Abraham-sopimuksiin.
Ennätysmäärä juutalaisia vieraili Temppelivuorella Puurimin aikana.
Jerusalemin poliisi antoi myös lasten nousta vuorelle -
juhlaa kunnioitettavissa asusteissa. Kuluneen Puurimin aikana -
lähes 500 juutalaista vieraili vuorella muistelemassa raamatullista,
Esterin kirjassa kuvattua tapahtumaa.
Monet mainitun pyhiinvaelluksen tehneet kertoivat, -
että ympäristö oli rento ja suhteellisen hiljainen.
Vaikka arabiverkostot olivat vaatineet mellakoita ja -
pyhiinvaeltajien häiritsemistä Temppelivuorella, -
poliisi pystyi varmistamaan paikan turvallisuuden.
Pyhiinvaeltajien joukossa oli myös useita merkittäviä rabbeja.
Paikalle on kuitenkin luvassa tulevia jännitteitä, -
sillä Temppelivuoren hallinto ilmoitti, että juutalaisen Nisan-kuukauden -
ja tulevan Pesachin, eli pääsiäisen erityisvalmistelut olivat käynnissä.
Se osuu nyt samaan aikaan islamin pyhän Ramadan-kuukauden kanssa.
Vaikka Temppelivuoren aamuvierailuille on tehty -
ylimääräisiä järjestelyjä näiden festivaalikausien aikana, -
Temppelivuoren juutalainen hallinto pyrkii estämään -
alueen sulkemisen myös iltapäiviksi.
Saudit, Arabiemiraatit sekä Israel ovat pyrkineet lisäämään -
diplomaattista painostusta Venäjää kohtaan -
estääkseen presidentti Vladimir Putinia toimittamasta Iranille -
huippunykyaikaisia lentokoneita ja S-400 ilmapuolustusjärjestelmiä.
Kullakin näistä kolmesta Lähi-idän valtiosta, -
vaikka ne yhdistävät voimansa samaan tarkoitukseen, -
on omat vipuvaikutuksensa aikeeseen.
Persianlahden arabivaltiot pitävät esillä mahdollisuutta vetäytyä -
Moskovan kanssa tekemästään sopimuksesta -
pitääkseen öljyn toimitukset alhaisina ja maailmanmarkkinahinnat korkeina,
joka on elintärkeää venäjälle.
Israelin mahdollisuudet ovat puolestaan siinä, -
että voivat lisätä ja laajentaa säännöllisiä ilmaiskujaan -
Syyriassa oleviin, Iraniin liittyviin kohteisiin, -
jotka ovat Bashar al-Assadin sotilaallisen hallinnon peruspilareita.
Vuonna 2016 Moskova suostui, -
Jerusalemin kanssa tehdyn salaisen sopimuksen perusteella, -
sulkemaan silmänsä Israelin ilmaiskuilta Iranin -
ja sen vallankumouskaartin joukkojen sotilaallista läsnäoloa kohtaan -
Syyriassa, sillä edellytyksellä, että Assadin hallintoa ei aseteta vaaraan.
Yhdysvaltain tiedustelulähteiden mukaan Israelin ilmavoimien -
viimeisin hyökkäys Syyriaan, tiistaina 7. maaliskuuta, -
oli riittävän massiivinen sulkemaan Aleppon kansainvälisen lentokentän -
ja muistuttamaan samalla Moskovaa Israelin kyvystä -
tehdä tuhoisia iskuja myös itse Damaskoon.
Samalla Israel viestitti Venäjälle, että tällainen isku -
Syyrian hallintoa vastaan on mahdollinen, -
jos kävisi niin, että pitkälle kehittyneitä venäläisiä -
sotilaslaitteistoja päätyisi Iranin käsiin.
Väitetty Israelin ilmaisku kaksi viikkoa sitten vaurioitti vakavasti -
Aleppon lentokentän kiitorataa ja poisti sen kokonaan käytöstä, -
näin Syyrian uutistoimiston mukaan.
Israelin tekemäksi väitetty hyökkäys tuli Välimereltä -
Latakian länsipuolelta, -
ja se oli toinen sen jälkeen, kun Syyriaa tuhosi valtava maanjäristys.
Lähi-idän lähteiden mukaan tämä arabi-israelilainen konflikti -
on toistaiseksi taivuttanut Putinin kieltämään Iranilta pääsyn useimpiin -
Venäjän joukkojen Ukrainassa kaappaamiin länsimaisiin aseisiin.
Ainoat toistaiseksi julkaistut järjestelmät ovat -
Javelin- ja Stinger-panssarintorjuntaohjukset, -
joita Iran vaati malleiksi kyetäkseen tekemään niistä jäljennöksiä.
Venäjän ja Iranin välinen sotilaallinen asekauppa -
on tähän mennessä ollut laajinta juuri hyökkäysdroonien alueella.
Israelin sotilaslähteiden mukaan siihen saattaa tulla muutos, jopa lähiaikoina.
Näin siksi, että Venäjän asevoimat ovat jo pitkään valittaneet -
näiden droonien olevan vanhanaikaisia ja tehottomia, -
ja niistä ammutaan alas yli puolet ennen kuin ne ehtivät kohteisiinsa.
Iranilaiset yrittävät kuitenkin jatkuvasti houkutella Moskovaa -
antamaan Iranille ylivoimaisia Sukhoi suihkukoneitaan ja -
ilmapuolustusjärjestelmiään. Niinpä he tarjoutuvat nyt täydentämään -
drooni-toimituksiaan taistelujoukoilla, nimittäin Afganistanin ja -
Libanonin ja Pakistanin shiia-islamia tunnustavilla joukoilla.
Tätä tarkoitusta varten he ovat muodostaneet uudelleen -
kaksi taisteluprikaatia, jotka taistelivat aikanaan -
Iranin puolesta sekä Syyrian että Jemenin konflikteissa.
Ne on lähetetty harjoitusleireille Iraniin -
valmistautumaan Ukrainaan lähettämistä varten.
Kyse ei ole aivan suoraan Iranin osallistumisesta Ukraina-sotaan, -
sillä nämä yksiköt ovat vastaavan tyyppisiä ulkomaisia palkkasotureita,
joita Wagner-ryhmä on Venäjälle. Näin Iran olisi kuitenkin liittymässä, -
vaikkakin välillisesti, sotaan Venäjän puolesta Ukrainaa vastaan.
Näin Jerusalem uutiset tällä kertaa.
Muistahan rukoilla rauhaa tuolle kaupungille, maalle ja koko Lähi-itään,
sekä erityisesti Ukrainan kansalle. Nähdään taas viikon kuluttua.
Hyvä katsoja, jos tämä ohjelmasarja on puhutellut sinua -
ja haluat sen jatkuvan, voi tukea sen toimittamista -
soittamalla numeroon 0600-02030. Puhelun hinta on noin 13 euroa.
Voit myös käyttää ruudulla näkyvää tilinumeroa.
Muista mainita viite: 9577 ja saajana: Ristin Tuki ry.
Jumala siunaa niitä, jotka siunaavat Israelia tälläkin tavoin.
Kiitos lahjastasi.
Tekstitys: TV7